အခြေခံပညာဦးစီးဌာန

အခြေခံပညာဦးစီးဌာနမှာ မြန်မာနိုင်ငံ၏ အခြေခံပညာအဆင့်ကျောင်း/ရုံးများအား စီမံခန့်ခွဲသော ပညာရေးဝန်ကြီးဌာန လက်အောက်ရှိ ဌာနတစ်ခု ဖြစ်သည်။

မြန်မာနိုင်ငံတွင် အခြေခံပညာရေးဖြစ်သော မူလတန်းအဆင့်မှ တက္ကသိုလ်ဝင်တန်းအဆင့်ထိ အစိုးရပိုင်ကျောင်းများ၊ ပုဂ္ဂလိကအခြေခံပညာကျောင်းများကို အခြေခံပညာဦးစီးဌာနက ကြီးကြပ်ရသည်။ အခြေခံပညာဦးစီးဌာနသည် ပညာရေးနှင့်ပတ်သက်သည့် လုပ်ငန်းဆိုင်ရာများဖြစ်သော ကျောင်းဝင်မှတ်ပုံတင်ခြင်း၊ ကိုယ်ပိုင်ကျောင်းမှတ်ပုံတင်ခြင်း၊ ပညာရေးလုပ်ငန်းစစ်ဆေးခြင်း၊ ပညာရေးအကဲဖြတ်ခြင်း အစရှိသည်တို့ကို ဆောင်ရွက်ရသည်။ ဝန်ထမ်းအဖွဲ့အစည်းအရ အခြေခံပညာဦးစီးဌာန၏ ညွှန်ကြားရေးမှူးချုပ်သည် ယင်းဌာန၏ အကြီးအမှူးဖြစ်ပြီး ဒုတိယညွှန်ကြားရေးမှူးချုပ်အဆင့်မှာ ရုံးချုပ်တာဝန်ခံများ၊ တိုင်းဒေသကြီး/ပြည်နယ်ပညာရေးမှူးများ ဖြစ်ကြသည်။ လက်ရှိဖွဲ့စည်းပုံအင်အားမှာ အောက်ပါအတိုင်းဖြစ်သည်-

 (က) ရုံးချုပ်၊ အရာထမ်း(၁၀၉)ဦး၊ အမှုထမ်း(၃၇၁)ဦး
 (ခ) တိုင်း/ပြည်နယ်ပညာရေးမှူးရုံး၊ အရာထမ်း(၅၃)ဦး၊ အမှုထမ်း(၁၉၁)ဦး
 (ဂ) ခရိုင်ပညာရေးမှူးရုံး၊ အရာထမ်း(၂၅)ဦး၊ အမှုထမ်း(၈၆)ဦး
 (ဃ) မြို့နယ်ပညာရေးမှူးရုံး၊ အရာထမ်း(၄)ဦး၊ အရာထမ်း(၅၈)ဦး

ဖွဲ့စည်းပုံ

ရုံးချုပ်
ညွှန်ကြားရေးမှူးချုပ်ရုံး
စီမံဌာန
ပညာဌာန
စီမံကိန်း/စာရင်းအင်းဌာန
စီမံကိန်းများကြီးကြပ်အကဲဖြတ်ဌာန
ဘဏ္ဍာဌာန

ပညာရေးမှူးရုံးများ 
တိုင်းဒေသကြီး/ပြည်နယ်ပညာရေးမှူးရုံးများ
ခရိုင်ပညာရေးမှူးရုံးများ
မြို့နယ်ပညာရေးမှူးရုံးများ

အခြေခံပညာကျောင်းများ
အခြေခံပညာအထက်တန်းကျောင်း/ကျောင်း(ခွဲ)များ
အခြေခံပညာအလယ်တန်းကျောင်း/ကျောင်း(ခွဲ)များ
အခြေခံပညာမူလတန်းကျောင်း/ကျောင်း(ခွဲ)များ

သင်တန်းကျောင်းများ
ပညာရေးစီမံခန့်ခွဲမှုသင်တန်းကျောင်း(ရန်ကုန်)

ကိုးကား 

မြန်မာနိုင်ငံ၏ ပညာရေး
မြန်မာနိုင်ငံရှိ အစိုးရအဖွဲ့အစည်းများ